માનવમિત્ર, નવી દિલ્હી : વરિષ્ઠ ભાજપનાં નેતા અને કેન્દ્ર સરકારનાં નાણામંત્રી અરુણ જેટલીએ એક લેખમાં જણાવ્યું હતું કે દેશમાં સસ્તું પેટ્રોલ - ડીઝલ આપવાનું સરકારનાં હાથમાં નથી. નાણાંમંત્રીનાં જણાવ્યા મુજબ વૈશ્વિક પરિસ્થિતિઓમાં જો સરકાર પોતાની આવકને ઓછી કરીને પેટ્રોલ - ડીઝલ પર સામાન્ય માણસને રાહત આપવાની કોશિશ કરે તો તેમની સામે કોંગ્રેસ સરકાર વાળી પરિસ્થિતિ પેદા થઇ જશે જ્યાં વિકાસકાર્યો માટે સરકારને વિદેશી બેંકો પાસેથી ઋણ લેવું પડશે.